บขส. จัดโปรโมชันมอบส่วนลดค่าตั๋วโดยสารร้อยละ 20 ให้กับประชาชนที่ฉีดวัคซีนโควิด-19 ครบ 2 เข็ม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด หรือ บขส.   เปิดเผยว่า ระหว่างวันที่ 3 กันยายน – 31 ตุลาคม 2564 บขส. จัดโครงการ “บขส.วิถีใหม่ห่างไกล Covid-19 ฉีดวัคซีน 2 เข็ม ลด 20 %” โดยมอบส่วนลดพิเศษร้อยละ 20  เฉพาะค่าโดยสาร ไม่รวมค่าธรรมเนียม ให้กับผู้ใช้บริการรถโดยสาร บขส. ที่ได้ฉีดวัคซีนป้องกันโควิด-19 ครบ 2 เข็ม ผู้ใช้สิทธิ์ต้องมีหลักฐานใบรับรองการฉีดวัคซีนโควิด-19 จากกระทรวงสาธารณสุข หรือจากแอปพลิเคชันหมอพร้อม ครบ 2 เข็ม สามารถซื้อตั๋วโดยสาร 1 สิทธิ์ ต่อที่นั่ง ต่อ 1 เที่ยว (ไม่จำกัดจำนวนครั้งตลอดระยะเวลาการดำเนินโครงการ และผู้ใช้สิทธิ์ต้องเป็นบุคคลเดียวกับผู้เดินทางที่มีหลักฐานใบรับรองการได้รับวัคซีนป้องกันโควิด-19 แบบดิจิทัล (Smart Vaccine Certificate) สามารถเปลี่ยนแปลงการเดินทางได้ภายในวันที่ 31 ตุลาคม 2564 เท่านั้น และเงื่อนไขเป็นไปตามที่บริษัทฯ กำหนดส่วนลดดังกล่าวไม่สามารถแลกเป็นเงินสด หรือคืนตั๋วโดยสารได้ทุกเส้นทางและไม่สามารถใช้ร่วมกับโปรโมชันอื่นๆ ได้ สามารถใช้สิทธิ์ซื้อตั๋วโดยสาร ได้ที่จุดจำหน่ายตั๋วโดยสารและที่ทำการสถานีเดินรถของ บขส. เท่านั้นกรรมการผู้จัดการใหญ่ บขส. กล่าวด้วยว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และได้จัดการเดินรถตามประกาศของ ศบค. และกรมการขนส่งทางบก จัดที่นั่งรองรับผู้โดยสารไม่เกินร้อยละ 75  ของจำนวนที่นั่งทั้งหมด ห้ามรับประทานอาหารบนรถ ขอความร่วมมือผู้ใช้บริการ ปฏิบัติตามมาตรการสาธารณสุขอย่าง